"Spring, spring!" skree skare voor selfmoord | Maroela Media
'n Jong man is dood nadat hy glo van 'n gebou in die Johannesburgse middestad gespring het.
Volgens die Emer-G-Med-ambulansdienste het die voorval laat Donderdagmiddag by die Victory Chapel-gebou op die hoek van Bree- en Simmondstraat plaasgevind. Paramedici het gepoog om die man by te bring, maar hy het aan sy beserings beswyk.
EWN berig intussen dat die skare wat voor die gebou saamgedrom het, geskree het "spring, spring, spring!" voor die man van die vyfde verdieping af na sy dood gespring het.
Skare barbare. Dis al wat ek kan sê. Daar is "mense" wat so onmenslik geword het dat hulle die tipe van ding doen. Dit maak my naar en laat my wonder of hulle nou goed voel na dit gebeur het? Mag die man se siel nou die ewige rus vind wat hy nie op aarde kon vind nie…